
I. Preliminarii

Una dintre principalele direcţii ale preocupărilor specialiştilor din domeniul penal este stabilit prin însăşi finalitatea legii penale, şi anume: apărarea ordinii de drept împotriva faptelor socialmente periculoase, care aduc atingere acestei ordini. Un rol important în procesul de adaptare a mijloacelor de apărare socială, în raport cu modificarea şi evoluţia relaţiilor sociale, îl joacă teoria calificării infracţiunilor.

În general, prin „aplicarea legii penale” se are în vedere adoptarea şi fixarea deciziei privind prevederea (sau neprevederea) circumstanţelor de fapt stabilite în norma penală corespunzătoare, precum şi privind determinarea (sau nedeterminarea) măsurii cu caracter juridico-penal, care se conţine în această normă.

Aplicarea legii penale reprezintă prin sine o activitate multidirecţională a organelor de drept ce constă în soluţionarea numeroaselor probleme, principalele dintre care sînt:

1) aprecierea juridico-penală a faptei;
2) aplicarea pedepsei;
3) liberarea de răspundere penală şi pedeapsă;
4) aplicarea măsurilor de constrîngere cu caracter educativ faţă de minori;
5) aplicarea măsurilor de constrîngere cu caracter medical.

Aprecierea juridico-penală a faptei este constituită din două componente:

1) delimitarea infracţiunii de alte fapte ilegale sau imorale;
2) calificarea infracţiunii.

În activitatea practică de aplicare a legii penale aceste două componente sînt îmbinate. Însă, în teoria dreptului penal ele sînt abordate separat.

Importanţa acestei divizări este condiţionată de faptul că atestarea caracterului nepenal al faptei exclude necesitatea soluţionării celorlalte probleme de drept penal. 
În opoziţie, în ipoteza atestării caracterului penal al faptei apare necesitatea primară de a califica infracţiunea, adică de a stabili corespunderea acestei fapte semnelor unei componenţe de infracţiune concrete.

Calificarea infracţiunii constituie fundamentul pentru stabilirea pedepsei, liberarea de răspundere şi pedeapsă penală, aplicarea măsurilor de constrîngere cu caracter medical şi educativ.

Luînd în consideraţie cele menţionate mai sus, constatăm că calificarea infracţiunilor reprezintă baza aplicării legii penale în practica judiciară.

Tragerea la răspundere penală sau represiunea penală de alt gen presupune existenţa unui temei de drept şi a unui temei de fapt. Astfel spus, în drept, trebuie constatat că există o normă din Partea Specială a Codului penal, care incriminează sau consideră infracţiune o anumită faptă. În fapt, trebuie constatat, în primul rînd, că fapta la care norma se referă a fost săvîrşită. A califica o infracţiune în dreptul penal echivalează, în general vorbind, cu operaţiunea de identificare a normei din Partea Specială a Codului penal, aplicabile în cazul dat. În alţi termeni, calificarea infracţiunii constituie introducerea faptei în tiparul legii penale.
Scopul studierii acestei discipline constă în familiarizarea audienţilor cu instituţiile de bază ale calificării infracţiunilor, baza juridică a calificării în procesul calificării infracţiunilor, calificarea unor forme speciale  ale activităţii infracţionale, calificarea pluralităţii de infracţiuni, precum şi cu concurenţa normelor penale în procesul calificării infracţiunilor.
În contextul formării profesionale a judecătorilor şi procurorilor, disciplina „Calificarea infracţiunilor” ocupă un loc determinant reieşind din faptul că viitorul specialist capătă abilităţi în vederea analizei, interpretării şi aplicării corecte a normelor de drept penal.

Or, esenţa principiului legalităţii (statuat în art.3 CP RM) constă în aplicarea strictă a legii penale. Dezvoltînd această idee, art.1 din Codul de procedură penală stabileşte că orice persoană, care a săvîrşit o infracţiune, trebuie să fie pedepsită potrivit vinovăţiei sale şi nici o persoană nevinovată nu trebuie trasă la răspundere penală şi condamnată. Greşita calificare a infracţiunilor poate aduce atingeri grave justiţiei penale. Cel mai des, în practica judiciară, greşita calificare se prezintă sub următoarele forme:
· o faptă este considerată infracţiune, deşi în realitate nu este, deoarece îi lipseşte un element constitutiv prevăzut în norma de incriminare;

· fapta comisă este încadrată în raport cu o anumită normă de incriminare, deşi în realitate ea întruneşte elementele constitutive ale altei norme cu dispoziţie mai gravă sau mai uşoară;

· fapta nu este considerată o infracţiune, deşi în realitate constituie infracţiune, ajungîndu-se în acest caz la achitarea unor persoane vinovate, care ar trebui să fie sancţionate penal.
Însă, nu doar instanţa de judecată, dar şi cei care reprezintă partea acuzării participă la procesul de calificare a infracţiunilor. De aceea, de contribuţia lor depinde de asemenea aplicarea strictă a legii penale, în corespundere cu principiul legalităţii.
Astfel, o primă calificare propriu-zisă a infracţiunii se realizează în momentul începerii urmăririi penale, atribuită, după caz, inclusiv procurorului. În această ipoteză, actul oficial ce include în cuprinsul său obligatoriu calificarea infracţiunii este reprezentat de ordonanţa procurorului de începere a urmăririi penale.
Un alt moment esenţial al procesului de calificare a infracţiunilor este reprezentat de punerea sub învinuire, act procesual de competenţa procurorului care va emite în acest scop o ordonanţă în cuprinsul căreia trebuie obligatoriu făcută calificarea faptei săvîrşite.

În fine, în faza judecării cauzei penale de către instanţa competentă, calificarea faptei este statuată prin hotărîrea instanţei de judecată, care, dacă rămîne definitivă, devine executorie. În ipoteza în care hotărîrea este atacată la o instanţă superioară, aceasta din urmă poate confirma sau infirma calificarea dată de prima instanţă.
Aşadar, calificarea infracţiunii este rezultatul unui proces lung de evaluare sau reevaluare a calificării iniţiale, proces care este contradictoriu şi priveşte atît temeiurile de drept, cît şi temeiurile de fapt pe care se fundamentează calificarea cuprinsă în hotărîrea definitivă a instanţei de judecată. La realizarea acestui proces contribuie inclusiv procurorii şi judecătorii, care acţionează în formele şi modalităţile prevăzute în normele dreptului penal şi ale dreptului procesual penal, contribuind la asigurarea legalităţii pe planul dreptului penal material şi procesual.
II. OBIECTIVELE DISCIPLINEI

În baza studierii disciplinei „Calificarea infracţiunilor” audientul trebuie:
La nivel de cunoaştere şi înţelegere:
· să definească conceptele teoretice legate de calificarea infracţiunilor;
· să utilizeze componenţa de infracţiune ca instrument al calificării infracţiunii;
· să identifice etapele procesului de calificare a infracţiunii;
· să identifice elementele componenţei de infracţiune care determină calificarea;
· să determine locul şi rolul calificării infracţiunilor în procesul de aplicare a legii penale.
La nivel de aplicare:
· să aplice principiile calificării infracţiunilor;
· să organizeze metodologic procesul de calificare a infracţiunilor;
· să utilizeze în procesul de calificare a infracţiunilor prevederile Constituţiei Republicii Moldova şi ale actelor internaţionale relevante, la care Republica Moldova este parte;
· să argumenteze necesitatea alegerii şi interpretării normei de drept penal;
· să clasifice tipurile concurenţei normelor penale;
· să clasifice tipurile pluralităţii de infracţiuni (mai cu seamă, a concursului de infracţiuni);
· să stabilească legăturile care apar între concurenţa normelor penale şi concursul de infracţiuni.
La nivel de integrare:
· să recomande perfecţionarea legii penale, folosind cunoştinţele teoretice acumulate;
· să realizeze planul de calificare a infracţiunilor după elementele componenţei de infracţiune;
· să evalueze (autoevalueze) eficienţa organelor de aplicare a legii  penale în fiecare etapă a procesului de calificare a infracţiunilor;
· să influenţeze asupra rezultatului calificării infracţiunilor, efectuate la etapele precedente;
· să propună modalităţi de eficientizare a regulilor de calificare a infracţiunilor;
· să construiască algoritmuri de calificare a infracţiunilor avînd o incidenţă sporită în practică;
· să reevalueze în permanenţă propriile aptitudini şi abilităţi, acumulate cu prilejul calificării infracţiunilor;
· să selecteze concepţiile şi ideile, avînd o certă semnificaţie practică, necesare calificării infracţiunilor, formulate în cadrul recentelor studii ştiinţifice în materie penală.

III. ADMINISTRAREA DISCIPLINEI
	Codul disciplinei
	Semestrul 
	Numărul de ore
	Evaluarea

	
	
	C
	S
	

	SO
	II
	28
	14
	examen


IV.  TEMATICA ŞI REPARTIZAREA ORIENTATIVĂ A ORELOR

a)  Tematica şi repartizarea orientativă a orelor de curs
	Nr.

crt.
	Tematica şi repartizarea orientativă a orelor
	Realizarea în timp (ore)

	1. 
	Noţiunea şi importanţa calificării infracţiunilor
	2

	2. 
	Legea penală – bază juridică a calificării infracţiunilor
	2

	3. 
	Componenţa de infracţiune şi calificarea infracţiunilor
	2

	4. 
	Semnele componenţei de infracţiune şi importanţa lor la calificare
	2

	5. 
	Procesul calificării infracţiunilor şi etapele sale
	2

	6. 
	Calificarea după elementele componenţei infracţiunii
	2

	7. 
	Calificarea infracţiunii unice
	2


	8. 
	Calificarea infracţiunilor în cazul unui concurs de infracţiuni
	2

	9. 
	Calificarea infracţiunilor în cazul recidivei şi repetării infracţiunii 
	2

	10. 
	Calificarea infracţiunilor în cazul concurenţei dintre norma generală şi norma specială
	2

	11. 
	Calificarea infracţiunilor în cazul concurenţei dintre două norme speciale
	2

	12. 
	Calificarea infracţiunilor în cazul concurenţei dintre  parte şi întreg
	2

	13. 
	Calificarea infracţiunilor în cazul activităţii infracţionale neconsumate
	2

	14. 
	Calificarea infracţiunilor săvîrşite cu participaţie
	2

	
	În total
	28


a)  Tematica şi repartizarea orientativă a orelor de seminare
	Nr.

crt.
	Tematica şi repartizarea orientativă a orelor
	Realizarea în timp (ore)

	1. 
	Noţiunea şi importanţa calificării infracţiunilor
	1

	2. 
	Legea penală – bază juridică a calificării infracţiunilor
	1

	3. 
	Componenţa de infracţiune şi calificarea infracţiunilor
	1

	4. 
	Semnele componenţei de infracţiune şi importanţa lor la calificare
	1

	5. 
	Procesul calificării infracţiunilor şi etapele sale
	1

	6. 
	Calificarea după elementele componenţei infracţiunii
	1

	7. 
	Calificarea infracţiunii unice
	1

	8. 
	Calificarea infracţiunilor în cazul unui concurs de infracţiuni
	1

	9. 
	Calificarea infracţiunilor în cazul recidivei şi repetării infracţiunii
	1

	10. 
	Calificarea infracţiunilor în cazul concurenţei dintre norma generală şi norma specială
	1

	11. 
	Calificarea infracţiunilor în cazul concurenţei dintre două norme speciale
	1

	12. 
	Calificarea infracţiunilor în cazul concurenţei dintre  parte şi întreg
	1

	13. 
	Calificarea infracţiunilor în cazul activităţii infracţionale neconsumate
	1

	14. 
	Calificarea infracţiunilor săvîrşite cu participaţie
	1

	
	În total
	14


V. OBIECTIVE DE REFERINŢĂ ŞI CONŢINUTURI

	Obiectivele de referinţă
	Conţinuturi 

	· să definească conceptul calificării infracţiunilor;

· să determine conţinutul procesului de calificare a infracţiunilor;

· să evidenţieze bazele ştiinţifice şi metodologice ale procesului de calificare a infracţiunilor;

· să identifice care variaţii de semne pot fi evidenţiate în cazul unei infracţiuni concrete;

· să propună o schemă de determinare a legăturii semnelor componenţei de infracţiune cu alte categorii de semne prezente în cazul săvîrşirii unei infracţiuni;

· să enumere modalităţile de calificare a infracţiunilor;

· să relateze despre importanţa fiecărei modalităţi de calificare a infracţiunilor;

· să stabilească etapele aplicării normei penale;

· să determine locul calificării infracţiunilor în cadrul aplicării normelor penale;

· să argumenteze importanţa calificării corecte a infracţiunilor.

	Noţiunea şi importanţa calificării infracţiunilor
· Conceptul calificării infracţiunilor şi bazele ei ştiinţifice şi metodologice.
· Modalităţi de calificare a infracţiunilor.
· Locul calificării în procesul aplicării normelor penale.
· Principiile de calificare a infracţiunilor.

	· să determine care este importanţa legii penale pentru calificarea infracţiunilor;

· să stabilească sistemul normelor penale;

· să enumere tipurile de dispoziţii şi să determine importanţa lor pentru calificarea infracţiunilor;

· să determine formele şi metodele de interpretare a legii penale.

	 Legea penală – bază juridică a calificării infracţiunilor
· Importanţa legii penale pentru calificarea infracţiunilor.
· Structura normelor penale şi calificarea infracţiunilor.
· Interpretarea legii penale în procesul calificării infracţiunilor.

	· să definească conceptul componenţei de infracţiune;

· să determine funcţiile componenţei de infracţiune în procesul calificării infracţiunilor;

· să determine structura componenţei de infracţiune;

· să determine conţinutul unor componenţe concrete de infracţiune cu stabilirea concretă a localizării semnelor lor în legea penală şi în alte acte normative.

	 Componenţa de infracţiune şi calificarea infracţiunilor
· Conceptul componenţei de infracţiune.
· Construcţia componenţei de infracţiune.
· Elementele constitutive ale componenţei de infracţiune.
· Componenţa de infracţiune ca instrument al calificării.


	· să determine importanţa semnelor componenţei de infracţiune pentru calificarea infracţiunilor;

· să clasifice semnele componenţei de infracţiune după mai multe criterii;

· să determine importanţa altor acte juridice la stabilirea semnelor componenţei de infracţiune.
	Semnele componenţei de infracţiune şi importanţa lor la calificare

· Conceptul  semnelor componenţei de infracţiune şi tipurile acestora.
· Tipologia semnelor componenţei de infracţiune.


	· să determine tipurile de probleme ce apar în procesul de calificare a infracţiunilor;
· să enumere etapele alegerii normei penale pentru calificare;

· să determine etapele procesului de calificare a infracţiunilor;

· să identifice rolul judecătorului şi procurorului la diferite etape ale calificării infracţiunilor;

· să realizeze un plan de calificare a unei infracţiuni care să conţină:

a) tipurile de probleme care pot să apară în procesul de calificare a  infracţiunilor;

b) etapele alegerii normei penale;

c) etapele procesului de calificare a infracţiunilor;

d) aspectele comune ale acestor sarcini.


	Procesul de calificare a infracţiunilor şi etapele acestuia
· Esenţa procesului de calificare a infracţiunilor.
· Alegerea normei penale şi etapele sale.
· Etapele procesului de calificare a infracţiunilor.


	· să determine importanţa şi semnificaţia calificării după elementele componenţei de infracţiune;

· să argumenteze importanţa ordinii de efectuare a calificării după elementele componenţei de infracţiune pentru întreg procesul de calificare a infracţiunilor;

· să propună un plan de calificare a unei fapte concrete după toate elementele componenţei de infracţiune.


	 Calificarea după elementele componenţei infracţiunii

· Calificarea după obiectul infracţiunii.
· Calificarea după latura obiectivă a infracţiunii.
· Calificarea după latura subiectivă a infracţiunii.
· Calificarea după subiectul infracţiunii.


	· să definească conceptul de infracţiune unică;

· să determine conţinutul fiecărei forme a componenţei de infracţiune unică;

· să formuleze conceptul componenţei de infracţiune pentru fiecare formă a infracţiunii unice.

	 Calificarea infracţiunii unice

· Conceptul infracţiunii unice.
· Formele infracţiunii unice.


	· să definească conceptul concursului de infracţiuni;

· să determine specificul calificării infracţiunilor în cazul unui concurs de infracţiuni, în comparaţie cu calificarea unei infracţiuni unice;

· să compare formele concursului de infracţiuni;

· să reproducă exemple de fapte infracţionale, care, fiind calificate, să constituie forme ale concursului de infracţiuni.

	 Calificarea concursului de infracţiuni

· Concursul real.
· Concursul ideal.

	· să determine formele recidivei;

· să argumenteze importanţa stabilirii recidivei pentru calificarea infracţiunilor;

· să determine conţinutul teoretic, practic şi legal al infracţiunii repetate;

· să determine necesitatea practică a agravantei „săvîrşirea infracţiunii repetat”.

	Calificarea infracţiunilor în cazul recidivei şi repetării infracţiunii

· Calificarea infracţiunilor în cazul recidivei.
· Calificarea infracţiunilor în cazul repetării infracţiunii.


	· să definească conceptul concurenţei normelor penale;
· să reproducă regulile de calificare a concurenţei dintre norma generală şi cea specială;
· să identifice formele posibile de concurenţă a normelor generale şi a normelor speciale în Codul penal al Republicii Moldova;
· să determine raportul dintre norma specială şi cea generală;
· să selecteze cazuri din practică care să se refere la concurenţa dintre norma generală şi cea specială.

	Calificarea infracţiunilor în cazul concurenţei dintre norma generală şi norma specială

· Conceptul concurenţei normelor penale.
· Formele concurenţei de infracţiune.
· Stabilirea normei generale şi a normei speciale.
· Formele existente de concurenţă dintre norma generală şi cea specială.

	· să definească conceptul concurenţei normelor speciale;
· să determine modalităţile concurenţei dintre două norme speciale;
· să stabilească legătura concurenţei normelor juridico-penale cu pluralitatea de infracţiuni.
	Calificarea infracţiunilor în cazul concurenţei dintre două norme speciale

· Concurenţa dintre două norme cu circumstanţe agravante.
· Concurenţa dintre două norme cu circumstanţe atenuante.
· Concurenţa dintre două norme: una cu circumstanţe agravante şi una cu circumstanţe atenuante.


	· să reproducă regulile de calificare a concurenţei dintre parte şi întreg;

· să determine particularităţile concurenţei după latura obiectivă a infracţiunii;

· să argumenteze în ce cazuri are loc concurenţa după obiect, după latura obiectivă, după latura subiectivă, după subiect;

· să selecteze cazuri de diversă natură din practica judiciară, care să se refere la concurenţa dintre parte şi întreg.

	 Calificarea infracţiunilor în cazul concurenţei dintre parte şi întreg

· Concurenţa după obiectul infracţiunii.
· Concurenţa după latura obiectivă a infracţiunii.
· Concurenţa după latura subiectivă a infracţiunii.
· Concurenţa după subiectul infracţiunii.

	· să determine importanţa calificării infracţiunii neconsumate;

· să identifice formele infracţiunii neconsumate;

· să distingă  infracţiunea consumată de cea neconsumată;

· să selecteze cazuri din practica judiciară, cînd faptele vor putea fi calificate ca pregătire de infracţiune, ca tentativă de infracţiune, sub diferite forme ale sale,  şi ca infracţiune consumată.

	Calificarea infracţiunilor în cazul activităţii infracţionale neconsumate

· Pregătirea de infracţiune.
· Tentativa de infracţiune.
· Infracţiunea consumată.

	· să definească conceptul participaţiei;

· să determine rolul fiecărui participant la săvîrşirea infracţiunii;

· să realizeze corect calificarea acţiunilor fiecărui participant la infracţiune;

· să argumenteze semnificaţia conceptului excesului de autor la calificarea infracţiunilor;

· să selecteze cazuri din practică judiciară, cînd se atestă săvîrşirea infracţiunii prin participaţie, o persoană fiind minoră, alta iresponsabilă, cealaltă întrunind toate trăsăturile subiectului.


	Calificarea infracţiunilor săvîrşite prin participaţie

· Conceptul participaţiei.
· Participanţii la infracţiune.
· Formele participaţiei.


VI. SUGESTII PENTRU LUCRUL INDIVIDUAL AL AUDIENŢILOR
	SUBIECTE/PROBLEME
	FORME DE REALIZARE
	MODALITĂŢI DE EVALUARE

	1. Etapele procesului calificării infracţiunilor


	1. Referate/rezumate.

2. Studii.
	· prezentarea rezultatelor.

	2. Calificarea infracţiunilor  după elementele componenţei de infracţiune


	1. Referate/rezumate.

2. Analiza generalizărilor Ministerului Justiţiei.

3. Analiza datelor statistice.

4. Portofoliu.
	- prezentarea rezultatelor;

- elaborarea articolelor;

- publicarea rezumatelor;

- participarea la conferinţe ştiinţifice.

	3. Calificarea infracţiunii unice


	1.  Proiecte.

2.  Studiu de caz.

3.  Referate/rezumate.


	- prezentarea rezultatelor;

- elaborarea articolelor.

	4. Calificarea infracţiunilor în cazul concursului de infracţiuni
	1. Referate/rezumate.

2. Proiecte.
	- participarea la conferinţe ştiinţifice;

- elaborarea articolelor;

- prezentarea rezultatelor.


	5. Concurenţa normelor penale în procesul calificării infracţiunilor


	1.  Studiu de caz.
2.  Studii.
3.  Proiecte.
4.  Referate.
	- prezentarea rezultatelor;

- participarea la conferinţe ştiinţifice;

- elaborarea şi publicarea articolelor.



	6. Calificarea activităţilor infracţionale săvîrşite prin participaţie
	1.  Studiu de caz.
2.  Proiecte.

3.  Referate.


	- participarea la conferinţe ştiinţifice;

- elaborarea articolelor;

- prezentarea rezultatelor.


	7. Calificarea activităţilor infracţionale neconsumate
	1. Referate/rezumate.

2. Proiecte.


	- participarea la conferinţe ştiinţifice;

- prezentarea rezultatelor.



VII. EVALUAREA DISCIPLINEI

A. Mostră de evaluare curentă
I. Tema seminarului:  Calificarea  infracţiunii unice. Calificarea infracţiunilor în cazul unui concurs de infracţiuni
	       Obiectivele:
	

	· să definească conceptul de infracţiune unică;
· să determine conţinutul fiecărei forme a componenţei de infracţiune unică;

· să formuleze conceptul componenţei de infracţiune pentru fiecare formă a infracţiunii unice;

· să definească conceptul concursului de infracţiuni;

· să determine specificul calificării infracţiunilor în cazul unui concurs de infracţiuni, în comparaţie cu calificarea unei infracţiuni unice;

· să compare formele concursului de infracţiuni;

· să reproducă exemple de fapte infracţionale, care fiind calificate, să constituie forme ale concursului de infracţiuni.
	 

	II. Sarcini didactice:

Modalităţi de realizare:
1. Sarcini de nivelul I – cunoaştere şi înţelegere
	

	· Definiţi conceptul de infracţiune unică
	Expunerea 

Activitate frontală 

	· Relataţi despre unitatea naturală de infracţiune şi unitatea legală de infracţiune
	Expunerea / explicaţia
Activitate frontală

	· Identificaţi formele infracţiunii unice
	Dezbatere 

Activitate în grup

	· Relataţi despre participaţia improprie în cazul infracţiunii complexe
	Expunerea / explicaţia


	· Definiţi conceptul de infracţiune continuă
	Expunerea 

Activitate frontală

	· Determinaţi momentul de consumare a infracţiunii prelungite
	 Dezbatere
Activitate în grup

	· Identificaţi condiţiile pentru existenţa concursului de infracţiuni
	 Dezbatere

Activitate în grup

	· Definiţi conceptele de concurs real şi concurs ideal de infracţiuni
	Expunerea

Activitate frontală

	· Determinaţi care formă a concursului de infracţiuni este denumită în doctrină şi „concurs formal”
	Dezbatere

Activitate în grup


	2. Sarcini de nivelul II – aplicare
	

	· Comparaţi infracţiunea continuă cu infracţiunea prelungită
	Analiză comparativă

Activitate în grup

	· Argumentaţi de ce infracţiunea continuă e considerată formă a unităţii naturale de infracţiune, iar infracţiunea complexă – formă a unităţii legale de infracţiune
	Demonstrare

Activitate frontală

	· Determinaţi posibilitatea compatibilităţii infracţiunii continue cu infracţiunea complexă
	Demonstrare

Activitate frontală

	· Determinaţi deosebirile dintre error in persona şi aberatio ictus, ca forme ale infracţiunii deviate
	Analiză comparativă

Activitate în grup

	· Demonstraţi că concursul ideal este o pluralitate comprimată de infracţiuni, în opunere cu concursul real, care este o pluralitate distinctă de infracţiuni
	Demonstrare

Activitate frontală

	· Argumentaţi dacă există sau nu concurs de infracţiuni în cazul în care intenţia iniţială de a săvîrşi infracţiunea se transformă în intenţie supravenită
	Demonstrare

Activitate frontală


	3. Sarcini de nivelul III – integrare
	Modalităţi de realizare:

	· Estimaţi oportunitatea menţinerii în continuare a actualului mod de definire a concursului de infracţiuni
	Argumentarea

Activitate în grup

	· Decideţi dacă este sau nu oportun ca, în unele infracţiuni complexe (de exemplu, omorul însoţit de viol), infracţiunea avînd rolul de acţiune adiacentă în cadrul infracţiunii complexe (de exemplu, violul), să apară în postura de circumstanţă agravantă, pierzîndu-şi astfel individualitatea
	Expunerea argumentativă

Activitate în grup

	· Propuneţi completarea Codului penal cu două articole în care să fie definite noţiunile „infracţiunea progresivă” şi „infracţiunea de obicei”, precum şi determinate momentele de consumare a acestor forme ale infracţiunii unice
	Expunerea argumentativă

Activitate în grup


III. Probleme, abordări care depăşesc cadrul curricular, dar pot constitui sfera de interes al unor audienţi:
· Calificarea infracţiunii unice şi calificarea infracţiunilor în cazul unui concurs de infracţiuni, în conformitate cu legislaţia altor state şi în plan istoric;
· Examenul teoretic al practicii judiciare privind calificarea infracţiunii unice şi calificarea infracţiunilor în cazul unui concurs de infracţiuni;

· Problemele de tehnică legislativă vizînd infracţiunea unică şi concursul de infracţiuni;
· Regulile speciale de calificare a unor infracţiuni unice concrete şi de calificare a infracţiunilor în unele cazuri determinate ale concursului de infracţiuni.

B. Mostră de evaluare sumativă periodică(
Tema seminarului: „Calificarea infracţiunilor în cazul unui concurs de infracţiuni, al recidivei şi al repetării infracţiunii ”

1. Argumentaţi dacă există sau nu compatibilitate între:

a) Repetarea infracţiunii şi concursul de infracţiuni;
b) Repetarea infracţiunii şi recidivă.
2. Consideraţi oare oportună excluderea din terminologia Codului penal în vigoare a noţiunii „recidivist deosebit de periculos”?
3. Argumentaţi dacă este sau nu posibilă existenţa concursului ideal între furtul săvîrşit prin pătrundere în locuinţă (lit. c.) alin.(2) art.186 CP RM) şi violarea de domiciliu (art.179 CP RM).

4. Argumentaţi dacă există sau nu concursul dintre viol şi incest în cazul raportului sexual săvîrşit de către tată asupra fiicei sale, atunci cînd aceasta, avînd vîrsta de trei ani, consimte întreţinerea raportului sexual.
5. Evaluaţi temeinicia următoarei teze: „Repetarea infracţiunii, ca circumstanţă agravantă, trebuie păstrată numai în cazul infracţiunilor de gravitate redusă”.

6. Argumentaţi care trebuie să fie calificarea în cazul în care, după trei furturi  neagravate, se comite un jaf cu cauzarea de daune în proporţii considerabile, urmat de un furt săvîrşit în timpul unei calamităţi.
7. Consideraţi oare corectă teza, conform căreia, dacă norma din Partea Specială a Codului penal nu prevede agravanta „repetat”, atunci succesiunea a două sau a mai multor infracţiuni identice impune aplicarea regulilor concursului real de infracţiuni.

8. Într-o speţă, Judecătoria raională Glodeni a reţinut că, în condiţii casnice, făptuitoarea a născut doi copii de sex feminin, şi, urmînd scopul de a-i lipsi de viaţă, i-a înecat într-un lighean de masă plastică plin cu apă şi lichid hemoragic.

Implică oare pluralitatea de victime în mod necesar pluralitatea de infracţiuni?

Cum trebuie calificate cele săvîrşite:

a) ca repetare a infracţiunii de pruncucidere;

b) ca concurs dintre două infracţiuni de pruncucidere;

c) ca infracţiune unică prelungită de pruncucidere.

Argumentaţi-vă răspunsurile.
C. Mostră de evaluare sumativă finală:
Test
Subiectul 1:  Noţiunea şi importanţa calificării infracţiunilor
1.1. Definiţi conceptul calificării infracţiunilor.
1.2. Argumentaţi necesitatea calificării în procesul aplicării normelor penale.
1.3. Recomandaţi perfecţionarea art.113 „Noţiunea de calificare a infracţiunii” din Codul penal.
Subiectul 2:  Legea penală – baza juridică a calificării infracţiunilor
1.1. Determinaţi elementele structurale ale normei penale.
1.2. Comparaţi tipurile dispoziţiei normei penale.

1.3. Argumentaţi dacă este sau nu necesară păstrarea prevederii de la alin.(2) art.3 CP RM, conform căreia interpretarea extensivă defavorabilă şi aplicarea prin analogie a legii penale sînt interzise. 
Subiectul 3:  Componenţa de infracţiune şi calificarea infracţiunilor.
1.1. Identificaţi tipurile de componenţă de infracţiune.
1.2. Argumentaţi cum variază momentul consumării infracţiunii în dependenţă de construcţia ei.
1.3. Recomandaţi perfecţionarea art.52 „Componenţa infracţiunii” din Codul penal.

